บาทเปิด 31.65 บาทต่อดอลลาร์ ทรงตัว
เงินบาทเปิดตลาด 31.65 บาทต่อดอลลาร์ ทรงตัว ตลาดยังรอความชัดเจนสถานการณ์เบร็กซิต มองกรอบวันนี้ 31.60-31.80 บาท/ดอลลาร์
13 มี.ค. 2562

เงินบาทเปิดตลาด 31.65 บาทต่อดอลลาร์ ทรงตัว ตลาดยังรอความชัดเจนสถานการณ์เบร็กซิต มองกรอบวันนี้ 31.60-31.80 บาท/ดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.65 บาท/ดอลลาร์ จากเย็นวานนี้ที่ปิดตลาดที่ระดับ 31.63/64 บาท/ดอลลาร์
"ค่าเงินบาทเช้านี้ค่อนข้างทรงตัวจากเย็นวานนี้ แต่ดอลลาร์อ่อนค่าเมื่อเทียบกับเกือบทุกสกุลยกเว้นปอนด์หลังผลโหวต Brexit ของสมาชิกสภาสามัญชนของอังกฤษออกมาแบบไม่เอกฉันท์ด้วยคะแนนเสียง 391-242 เสียงคว่ำข้อตกลงว่าด้วยการแยกตัวของอังกฤษออกจากสหภาพยุโรป (Brexit) ส่งผลให้ปอนด์ถูกเทขาย" นักบริหารเงิน ระบุ
อย่างไรก็ตาม ยังต้องติดตามการลงมติของรัฐสภาอังกฤษในวันนี้ว่าจะเห็นชอบต่อการที่อังกฤษแยกตัวออกจาก EU โดยไร้ข้อตกลงหรือไม่
นักบริหารเงิน คาดว่ากรอบการเคลื่อนไหวของค่าเงินบาทจะอยู่ระหว่าง 31.60-31.80 บาท/ดอลลาร์
"วันนี้อาจจะมีแรงซื้อและแรงขายสลับกันไป"นักบริหารเงิน กล่าว